text: অশোক গন্দোত্রা (; ; জন্ম: ২৪ নভেম্বর, ১৯৪৮) ব্রাজিলের রিউ দি জানেইরুতে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে ভারত দলের পক্ষে আন্তর্জাতিক ক্রিকেটে অংশগ্রহণ করেছেন।
  
  ঘরোয়া প্রথম-শ্রেণীর ভারতীয় ক্রিকেটে বাংলা ও দিল্লি দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন তিনি।
  
  খেলোয়াড়ী জীবন 
  ১৯৬৫-৬৬ মৌসুম থেকে ১৯৭৪-৭৫ মৌসুম পর্যন্ত অশোক গন্দোত্রা’র প্রথম-শ্রেণীর খেলোয়াড়ী জীবন চলমান ছিল। বিশ্ববিদ্যালয় পর্যায়ের খেলাগুলোয় অসাধারণ ক্রীড়ানৈপুণ্য দেখিয়েছেন। দশ বছরব্যাপী প্রথম-শ্রেণীর খেলোয়াড়ী জীবনে দুইটি সেঞ্চুরিসহ ২৮.৬৬ গড়ে ২১২১ রান তুলেছেন।
  
  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন অশোক গন্দোত্রা। ১৫ অক্টোবর, ১৯৬৯ তারিখে হায়দ্রাবাদের ডেকানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ নভেম্বর, ১৯৬৯ তারিখে কানপুরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।
  
  ভারতীয় দল নির্বাচকমণ্ডলীর সভাপতির দায়িত্ব পালনকালে বিজয় মার্চেন্ট অনেক উদীয়মান তরুণ খেলোয়াড়দেরকে জাতীয় দলে খেলার সুযোগ দিয়েছিলেন। অশোক গন্দোত্রা তাদের মধ্যে অন্যতম ছিলেন। বামহাতে ব্যাটিংয়ে দক্ষ ছিলেন। তবে, অংশগ্রহণকৃত দুই টেস্টে তেমন কোন প্রতিশ্রুতিশীলতার স্বাক্ষর রাখতে পারেননি তিনি।
  
  তথ্যসূত্র
  
  আরও দেখুন 
   সেলিম দুরাণী
   বরোদা ক্রিকেট দল
   শ্রীনিবাসরাঘবন ভেঙ্কটরাঘবন
   ভারতীয় টেস্ট ক্রিকেটারদের তালিকা
   টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা
  
  বহিঃসংযোগ 
   
   
  
  বিষয়শ্রেণী:১৯৪৮-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ইন্ডিয়ান ইউনিভার্সিটিজের ক্রিকেটার
  বিষয়শ্রেণী:উত্তর অঞ্চলের ক্রিকেটার
  বিষয়শ্রেণী:দিল্লির ক্রিকেটার
  বিষয়শ্রেণী:পূর্ব অঞ্চলের ক্রিকেটার
  বিষয়শ্রেণী:বাংলার ক্রিকেটার
  বিষয়শ্রেণী:ভারতীয় ক্রিকেটার
  বিষয়শ্রেণী:ভারতের টেস্ট ক্রিকেটার
  বিষয়শ্রেণী:ভারতীয় বংশোদ্ভূত ব্রাজিলীয়
title: অশোক গন্দোত্রা